Vinghøg hadde mange dyktige våpeneksperter og ingeniører, men manglet elektro-optikere og softwareutviklere. De ansatte elektro-optikere med utdanning fra Forsvarets skole på Helgelandsmoen og fikk med seg pensjonert major Torbjørn Kvalvik for å kvalitetssikre prosjektet. De kjøpte også bedriften ServoKontroll for å få tak i servoteknikere, og leide inn softwarekompetanse. Vinghøg opprettet senere en fagskole for elektro-optikere, godkjent av skolemyndighetene, som også tar imot eksterne elever. Over halvparten av de ansatte er ingeniører eller eksperter på våpenteknologi med bakgrunn fra Forsvaret.